Krievijas PFSR karogs

**Krievijas PFSR karogs** () bija viens no Krievijas PFSR valsts simboliem. Priekšpēdējo padomju laika karogu Krievijas PFSR vadība pieņēma 1954. gadā un izmantoja līdz 1991. gadam. Krievijas PFSR karogs bija PSRS karoga atvasinājums. Krievijas PFSR konstitūcija noteica:

Sirpja un āmura simbols pārstāv zemnieku un strādnieku šķiru. Sarkanā zvaigzne pārstāvēja komunistisko partiju un komunismu. Karoga sarkanā krāsa apzīmēja revolūciju kopumā un jo īpaši 1917. gada Krievijas revolūciju. Zilā josla simbolizēja plašās Krievijas debesis un tās jūru un upju ūdeņus.

## Vēsture
Pirmais Krievijas PFSR karogs, kas tika pieņemts 1918. gada 14. aprīlī, bija karogs, kurā bija redzams nesen izveidotās padomju republikas pilns nosaukums pirms toreiz gaidāmās krievu valodas pareizrakstības reformas. Šī karoga proporcijas nebija precizētas.

No 1918. gada jūnija karogs bija sarkanā krāsā ar zelta krāsas kirilicas burtiem *РСФСР* augšējā kreisajā stūrī tradicionālā ornamentālās kirilicas kaligrāfijas stilā.

Sākot no 1920. gada, burtus karogā pārveidoja, kā aprakstīts Krievijas PFSR 1925. gada konstitūcijā. Tomēr šo karogu bieži neizmantoja, bet 1918. gada karogs tika izmantots līdz 1937. gadam.

1947. gada februārī PSRS Augstākās Padomes Prezidijs izdeva rezolūciju, aicinot padomju republikas pieņemt jaunus karogus. Dizainu ierosināja veidot pēc PSRS karoga, lai norādītu uz republikānisko ideju savienībā, un iekļautu krāsas un nacionālos ornamentus, kas izteiktu katras republikas ģeogrāfiskās, nacionālās, vēsturiskās un kultūras īpatnības. Krievijas PFSR Augstākās Padomes Prezidija sekretārs Pjotrs Bahmurovs nākamajā mēnesī atklāja pirmo sēdi, lai pārveidotu Krievijas PFSR karogu.

1954. gada 9. janvārī ar Krievijas PFSR Augstākās Padomes Prezidija dekrētu tika apstiprināts jaunais Krievijas PFSR karogs. Karoga dizainu veidojis mākslinieks Valentīns Viktorovs. 1954. gada 2. jūnijā karoga aprakstu iekļāva Krievijas PFSR konstitūcijā.

Pēc 1991. gada Augusta puča izgāšanās, Krievijas PFSR prezidents Boriss Jeļcins pieņēma rezolūciju, ka Krievijas Impērijas trikolors būs jaunais Krievijas PFSR karogs. 1991. gada 22. augustā Krievijas PFSR Augstākā Padome nolēma:

Pirmo reizi tas to pacēla 1991. gada 22. augustā pulksten 12:00 Baltajā namā. Vēlāk tika piedāvāts arī trikolors ar sirpi un āmuru centrā.

1991. gada 1. novembrī tika grozīta Krievijas PFSR konstitūcija, lai par oficiālo valsts karogu pieņemtu baltzilsarkano karogu.

## Galerija

Attēls:Flag_of_Russia_(1918).svg|Krievijas SFPR karogs (1918. gada 14. aprīlī)
Attēls:Flag_of_the_Russian_Soviet_Federative_Socialist_Republic_(1918–1925).svg|Krievijas SFPR karogs (1918. gada 17. jūnijs — 1937. gada 21. janvāris)
Attēls:Flag_of_Russia_(1918,_cross).svg|Krievijas SFPR karoga agrīnais variants, apstiprināts 1918. gada 10. jūlijā
Attēls:Flag_of_the_Russian_Soviet_Federative_Socialist_Republic_(1937–1954).svg|Krievijas PFSR karogs (1937. gada 21. janvāris — 1954. gada 9. janvāris)
Attēls:Flag_of_the_Russian_Soviet_Federative_Socialist_Republic_(1954–1991).svg|Krievijas PFSR karogs (1954. gada 9. janvāris — 1991. gada 22. augusts/1. novembris)
Attēls:Flag_of_the_Russian_Soviet_Federative_Socialist_Republic_(1954–1991,_dark_blue).svg|Krievijas PFSR karoga tumši zilais variants (1954. gada 9. janvāris — 1991. gada 22. augusts/1. novembris)
Attēls:Flag_of_Russia_(1991–1993).svg|Krievijas PFSR karogs (1991. gada 22. augusts/1. novembris — 1991. gada 25. decembris), vēlāk Krievijas Federācijas karogs (līdz 1993. gada 11. decembrim)


## Citi Krievijas PFSR karogi
Krievijas PFSR republikas un prezidenta standarts bija sarkans karogs ar proporcijām 1:1, kuram centrā atradās Krievijas PFSR ģerbonis un ar zelta bārkstīm, ko parasti izmantoja svinīgās ceremonijās. Standarts tika izmantots arī pirmajā Borisa Jeļcina inaugurācijā Krievijas PFSR prezidenta amatā 1991. gada 10. jūlijā.

Attēls:Civil_ensign_of_Russia_(1920–1923).svg|Krievijas PFSR civilā flaga (1920—1924)
Attēls:Naval_ensign_of_Russia_(1920–1923).svg|Krievijas PFSR Jūras flotes flaga (1920—1923)
Attēls:Presidential_standard_of_the_Russian_Soviet_Federative_Socialist_Republic_(1991).svg|Krievijas PFSR republikas un prezidenta standarts (1991)


## Skatīt arī
* Krievijas PFSR ģerbonis
* Krievijas karogs

## Atsauces

## Ārējās saites